અચાનક તમારી નિંદર ઉડે અને જુઓ કે તમે એક એવા સ્થળ પર છો, જ્યાં ચારે તરફ પાણી છે, ગાઢ જંગલ છે અને એક એવો જીવ તમારી આસપાસ ફરી રહ્યો છે, કે જેના ફૂંફાડા માત્રથી લોકોના દિલની ધડકન એક સેકન્ડ માટે ધડકવાનું ભૂલી જાય, જી હાં, વિશ્વમાં આવા અનેક સ્થળો છે કે, જ્યાં જઇને ભલભલા હિમંતવાન માનવીઓની હિંમતને પરસેવો છૂટી જાય છે. આવું જ એક સ્થળ બ્રાઝીલમાં આવેલું છે, જેને વિશ્વનું સૌથી ખતરનાક સ્થળ તરીકે સંબોધવામાં આવે છે. તેની પાછળનું કારણ આ આઇલેન્ડમાં રહેતા સાપો છે, અહી એટલી બધી માત્રામાં સાપ છે કે, આ સ્થળને સ્નેક આઇલેન્ડ તરીકે પણ ઓળખવામાં આવે છે.